Ventspils
Ventspils (, , , ) grad je u Letoniji, smešten u zapadnom delu države. Grad čini i samostalnu gradsku opštinu.

Prirodni uslovi 
Ventspils je smešten na zapadu Letonije. Glavni grad Letonije, Riga nalazi se 185 kilometara severozapadno od Ventspilsa.

Reljef: Ventspils se nalazi u istorijskoj regiji Kurlandiji. Grad je izrastao na ušću reke Vente u Baltičko more. Grad se nalazi u ravničarskom području, na 5-8 metra nadmorske visine. 

Klima: U Ventspilsu vlada kontinentalna klima.

Vode: Grad Ventspils se obrazovao na ušću reke Vente u Baltičko more. Kao luka na Baltiku grad je važan, jer se zimi ne ledi. Reka Venta je gradu dala naziv (Ventspils = trvđava na Venti). Reka deli grad stariji, južni i severni, noviji deo.

Stanovništvo 

Sa približno 44 hiljade stanovnika Ventspils je šesti grad po veličini u Letoniji. Međutim, od vremena nezavisnosti (1991. godina) broj stanovnika je osetno opao (1989. - preko 50 hiljada st.). Razloga za ovo je nekoliko - iseljavanje Rusa i drugim „sovjetskih“ naroda u matice, odlazak mladih u inostrastvo ili Rigu zbog bezperspektivnosti i nezaposlenosti, negativan priraštaj.

Etnički sastav: Matični Letonci čine nešto više od polovine gradskog stanovništva. Nacionalni sastav je sledeći:
 Letonci: 55%
 Rusi: 30%
 ostali: 15%

Istorija 
Područje Ventspilsa bilo je naseljeno još u vreme praistorije. Današnje naselje pod nemačkim nazivom Windau osnovali su nemački vitezovi teutonci, a 1314. godine ono je dobilo gradska prava. 1617. godine grad je priključen Državnoj zajednici Poljske i Litvanije. 1711. godine grad zauzima Rusko carstvo i menja naziv u Ventspils. U 19. veku grad doživljava privredni procvrat.

1920. godine Ventspils je priključen novoosnovanoj Letoniji. 1940. godine priključen je SSSR-u, ali je uskoro pao u ruke Trećeg Reicha (1941-44.). Posle rata grad je bio u sastavu Letonske SSR, da bi se ponovnim uspostavljanjem letonske nezavisnosti 1991. godine Ventspils našao u granicama Letonije.

Znamenitosti 
Ventspils je poznat po staroj tvrđavi, čiji najstariji deo datira iz vremena vladavine Teutonaca.

Galerija slika

Vidi još 
 NK Ventspils

Reference

Spoljašnje veze 

 Zvanična stranica grada Ventspilsa 

Gradovi u Letoniji